Rudy Rucker

Rudolfas fon Biteris Rukeris (; g. 1946 m. kovo 22 d.) – JAV matematikas, informatikas, mokslinės fantastikos rašytojas, filosofas ir vienas kiberpanko literatūros judėjimo pradininkų. Geriausiai žinomas dėl romanų serijos „Ware Tetralogy“, kurios du kūriniai („Software“ ir „Wetware“) pelnė Philip K. Dick apdovanojimą.

 Biografija 
Rukeris gimė Luisvilyje, Kentukio valstijoje. Jis lankė Šv. Ksaviero vidurinę mokyklą, Svortmoro koledže 1969 m. gavo matematikos bakalauro diplomą, o 1973 m. Rutgerso universitete įgijo daktaro laipsnį.Notable Names Database

Nuo 1972 iki 1978 m. Rukeris dėstė Niujorko valstijos universitete Dženesou (Geneseo) miestelyje. Gavęs subsidiją iš Aleksanderio fon Humbolto fondo, 1978–1980 m. dėstė Heidelbergo universitete. Vėliau, 1980–1982 m., dėstė Randolfo Makono moterų koledže Linčburgo mieste, Virdžinijoje. Vėliau ketverius metus rašė kūrinius. Įkvėptas interviu su Stefenu Volframu, Rukeris 1986 m. patapo informatikos profesoriumi San Chosė valstybiniame universitete ir dėstė iki 2004 m. Locus Online

Rukeris suformavo transrealizmo stilių, kurį apibrėžė savo 1983 m. esėje „The Transrealist Manifesto“: tai mokslinė fantastika, paremta paties autoriaus gyvenimu ir tiesioginiu suvokimu, sumaišyta su fantastikos elementais, kurie simbolizuoja psichologinę kaitą. Šios idėjos pritaikytos daugumoje Rukerio romanų ir apsakymų. Vienas tokių pavyzdžių yra romanas „Saucer Wisdom“, kuriame pagrindinis veikėjas pagrobiamas ateivių. Savo pirmąjį transrealizmo romaną „White Light“ Rukeris parašė būdamas Heidelberge.

 Iškeltos idėjos 
Rukeris savo romanuose dažnai tyrinėja mokslines ir matematines idėjas; „White Light“ jis apžvelgia begalybės sąvoką, tuo tarpu kūrinyje „Ware Tetralogy“ paaiškinamas natūraliosios atrankos panaudojimas programinės įrangos kūrime (taip pat aptarta ir 1994 m. kūrinyje „The Hacker and the Ants“). Jo romanuose taip pat iškeliamos mistinės filosofijos idėjos, kurias jis su trupučiu ironijos apibendrino savo darbe „The Central Teachings of Mysticism“ (įtrauktame į „Seek!“, 1999 m.).

Jo negrožinės literatūros kūrinyje „The Lifebox, the Seashell, and the Soul: What Gnarly Computation Taught Me About Ultimate Reality, the Meaning Of Life, and How To Be Happy“ apibendrinamos įvairios filosofijos, kurių jis laikėsi daugelį metų. Kūrinys pasibaigia eksperimentine išvada, kad mes galbūt pelningai pasaulį suvokiame kaip skaičiavimų sistemą, paskutinėje pastaboje teigiama, kad „galbūt ši visata yra tobula“.

 Bibliografija 
 Grožinė literatūra 
 Ware Tetralogy
 Software (1982 m.)
 Wetware (1988 m.)
 Freeware (1997 m.)
 Realware (2000 m.)
 Transrealistiniai romanai
 White Light (1980 m.)
 Spacetime Donuts (1981 m.)
 The Sex Sphere (1983 m.)
 The Secret of Life (1985 m.)
 The Hacker and the Ants (1994 m.) (pataisyta '2.0 versija' 2003 m.)
 Saucer Wisdom (1999 m.)
 Kiti romanai
 Master of Space and Time (1984 m.)
 The Hollow Earth (1990 m.)
 Spaceland (2002 m.)
 As Above, So Below: A Novel of Peter Bruegel (2002 m.)
 Frek and the Elixir (2004 m.)
 Mathematicians in Love (2006 m.)
 Postsingular (2007 m.)
 Hylozoic (Postsingular tęsinys, 2009 m.)
 Jim and the Flims (2011 m.)
 Turing and Burroughs (2012 m.)
 Istorijų rinkiniai
 The Fifty-Seventh Franz Kafka (1983 m.)
 Transreal! (1991 m.)
 Gnarl! (2000 m.)
 Mad Professor (2006 m.) Kiti veikalai 
 Geometry, Relativity and the Fourth Dimension (1977 m.)
 (redaktorius), Speculations on the Fourth Dimension: Selected Writings of Charles H. Hinton, Dover (1980), ISBN 0-486-23916-0
 Infinity and the Mind (1982 m.)
 The Fourth Dimension (1984 m.)
 Mind Tools (1987 m.)
 All the Visions (1991 m.)
 Seek! (1999 m.), esių rinkinys
 Software Engineering and Computer Games (2002 m.)
 The Lifebox, the Seashell, and the Soul: What Gnarly Computation Taught Me about Ultimate Reality, the Meaning of Life, and how to be Happy (2005 m.)

 Išnašos 

Kategorija:JAV fantastikos rašytojai